**SÚŤAŽNÉ PODKLADY**

(ďalej len „*SP*“)

Nadlimitná zákazka

Verejná súťaž

Služby

Predmet zákazky:

**Zmena SP k 26.06.2025 je vyznačená červenou farbou**

**Zmena SP k 30.06.2025 je vyznačená zelenou farbou**

“Nakladanie s odpadom z domácností s obsahom nebezpečných látok”

verejné obstarávanie realizované postupom zadávania zákazky podľa § 66 ods. 7 písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej aj „*zákon*“ alebo „*ZVO*“)

|  |  |
| --- | --- |
| V Pezinku jún 2025 | .................................................................. JUDr. Roman Mács primátor mesta |

**OBSAH SÚŤAŽNÝCH PODKLADOV**

[A. POKYNY NA VYPRACOVANIE PONUKY 2](#_Toc1783218858)

[I. Všeobecné informácie 3](#_Toc1237540947)

[1. Identifikácia Verejného obstarávateľa 3](#_Toc2136283641)

[Názov: obstaráme, s.r.o. 3](#_Toc179203982)

[2. Predmet zákazky 3](#_Toc1198845830)

[3. Variantné riešenie 3](#_Toc515207294)

[4. Miesto, termín poskytnutia predmetu Zákazky 3](#_Toc275174887)

[5. Zdroj finančných prostriedkov 4](#_Toc114260919)

[6. Zmluvné požiadavky 4](#_Toc1157594900)

[7. Lehota viazanosti ponuky 4](#_Toc765887130)

[8. Lehota na predkladanie ponúk 4](#_Toc1840295745)

[II. Komunikácia a vysvetľovanie 4](#_Toc429278990)

[9. Komunikácia medzi Verejným obstarávateľom a Uchádzačmi 4](#_Toc1372619832)

[10. Obhliadka 5](#_Toc1073926633)

[11. Vysvetlenia a zmeny 5](#_Toc890443709)

[III. Príprava ponuky 6](#_Toc1461574930)

[12. Registrácia 6](#_Toc171616457)

[13. Jazyk ponuky 7](#_Toc139044763)

[14. Mena a ceny uvádzané v ponuke 7](#_Toc1628298038)

[15. Zábezpeka 7](#_Toc1660388854)

[16. Obsah ponuky 7](#_Toc1078317437)

[17. Náklady na vypracovanie ponuky 8](#_Toc1109224005)

[IV. Predkladanie ponúk 8](#_Toc1265223708)

[18. Predkladanie ponuky 8](#_Toc68936206)

[V. Otváranie a vyhodnocovanie ponúk 9](#_Toc1136762428)

[19. Otváranie ponúk 9](#_Toc1029432750)

[20. Vyhodnocovanie ponúk 10](#_Toc511624359)

[21. Vyhodnocovanie podmienok účasti 10](#_Toc1680005018)

[VI. Prijatie ponuky a uzavretie Zmluvy 10](#_Toc412691360)

[22. Informácia o výsledku vyhodnotenia ponúk 10](#_Toc1811870885)

[23. Uzavretie Zmluvy 10](#_Toc1292474254)

[24. Subdodávatelia 11](#_Toc1532058401)

[25. Dôvernosť procesu verejného obstarávania 11](#_Toc1880322827)

[B. Opis predmetu Zákazky 12](#_Toc708830099)

[C. Spôsob určenia ceny 14](#_Toc118922095)

[D. Obchodné podmienky 15](#_Toc388972016)

[NÁVRH ZMLUVY 16](#_Toc1828833903)

[E. Kritériá na vyhodnotenie ponúk a pravidlá ich uplatnenia 23](#_Toc573256968)

[F. Podmienky účasti Uchádzačov 24](#_Toc1211952393)

Prílohy:

Príloha č. 1 – Návrh na plnenie kritérií

Príloha č. 2 – Čestné vyhlásenie k § 32 ods. 7 ZVO

Príloha č. 3 – Vyhlásenie k participácii

Príloha č. 4 – Zoznam subdodávateľov

# POKYNY NA VYPRACOVANIE PONUKY

## Všeobecné informácie

### Identifikácia Verejného obstarávateľa

**Názov:**  **Mesto Pezinok**

|  |  |
| --- | --- |
| **Sídlo:** | Radničné námestie 7, 902 14 Pezinok, Slovenská republika |
| **Štatutárny orgán:** | JUDr. Roman Mács, primátor |
| **IČO:** | 00 305 022 |

 ďalej označený aj ako „*verejný obstarávateľ*“

V prípade tejto verejnej súťaže zastúpená spoločnosťou:

**Názov:** obstaráme, s.r.o.

|  |  |
| --- | --- |
| **Sídlo:** | Kupeckého 3, 821 08 Bratislava |
| **IČO:** | 52 245 489 |
| **Kontaktná osoba:** | PhDr. Veronika Šestáková |
| **Tel.:**  | +421 904 573 259 |
| **Mail:**  | sestakova@obstarame.sk |

### Predmet zákazky

* 1. Názov zákazky: Zber, preprava a spracovanie komunálneho odpadu

ID zákazky: OV24PNK017b

* 1. Predpokladaná hodnota zákazky: neuvádza sa.
	2. Komplexnosť zákazky a rozdelenie zákazky na časti je nasledovné: Zákazka nie je rozdelená na časti. Uchádzač predloží ponuku na celý predmet zákazky. Zákazka nie je rozdelená na časti z dôvodu, že ide o poskytnutie služieb len k jednému predmetu zákazky.
	3. Druh zákazky: Služby
	4. Spoločný slovník obstarávania (CPV):

**Hlavný slovník:**

90500000-2 Služby súvisiace s likvidáciou odpadu a odpadom

90510000-5 Likvidácia a spracovanie odpadu

90511000-2 Služby na zber odpadu

* 1. Stručný opis predmetu zákazky a opis obstarávania:

Predmetom zákazky je nakladanie s odpadom z domácností s obsahom nebezpečných látok na území mesta Pezinok. Podrobné vymedzenie predmetu zákazky je uvedené v časti B. Opis predmetu Zákazky (*ďalej aj* "*SP*").

### Variantné riešenie

* 1. Neumožňuje sa predložiť variantné riešenie.
	2. Ak súčasťou ponuky bude variantné riešenie, nebude zaradené do vyhodnocovania a bude sa naň hľadieť, akoby nebolo predložené.

### Miesto, termín poskytnutia predmetu Zákazky

* 1. Miestom poskytnutia služby je katastrálne územie Mesta Pezinok.
	2. Trvanie zmluvy: ~~od 01.08.2025 do 31.07.2027~~ ~~od 01.09.2025 – 31.08.2027 (24 mesiacov~~**~~).~~ od 01.09.2025 – 31.08.2027 (24 mesiacov) alebo do vyčerpania finančného limitu podľa predloženej ponuky úspešného uchádzača, podľa toho ktorá zo skutočností nastane skôr**

### Zdroj finančných prostriedkov

* 1. Predmet zákazky bude financovaný z vlastných finančných prostriedkov Verejného obstarávateľa. Verejný obstarávateľ neposkytuje preddavok alebo zálohu na plnenie zmluvy. Platba za predmet zákazky sa bude realizovať bezhotovostným stykom na základe vystavených faktúr.
	2. Lehota splatnosti faktúr je 30 dní od ich doručenia odberateľovi (verejnému obstarávateľovi).

### Zmluvné požiadavky

* 1. Výsledkom verejného obstarávania bude zadanie zákazky na poskytnutie služieb a uzatvorenie Zmluvy o poskytovaní služieb v odpadovom hospodárstve v meste Pezinok (ďalej aj ako „*zmluva*“).
	2. Podrobné vymedzenie záväzných zmluvných podmienok na poskytnutie požadovaného predmetu zákazky tvoria časti B. Opis predmetu Zákazky, C. Spôsob určenia ceny a D. Obchodné podmienky týchto SP. Verejný obstarávateľ, bude od úspešného uchádzača požadovať záväzne dodržať minimálne zmluvné podmienky uvedené v časti D. Obchodné podmienky týchto SP.

### Lehota viazanosti ponuky

* 1. Uchádzač je svojou ponukou viazaný od uplynutia lehoty na predkladanie ponúk až do uplynutia lehoty viazanosti ponúk, ktorej trvanie je 6 mesiacov od uplynutia lehoty na predkladanie ponúk.

### Lehota na predkladanie ponúk

* 1. Uchádzač predloží svoju ponuku najneskôr do lehoty uvedenej v systéme JOSEPHINE.

## Komunikácia a vysvetľovanie

### Komunikácia medzi Verejným obstarávateľom a Uchádzačmi

* 1. Komunikácia medzi Verejným obstarávateľom a osobou alebo osobami, ktoré prejavia záujem o informácie týkajúce sa tejto Súťaže, prejavia záujem zúčastniť sa v nej alebo v nej predložia ponuku (ďalej len „**Uchádzač**") sa bude uskutočňovať v slovenskom jazyku a spôsobom, ktorý zabezpečí jej úplnosť a ochranu dôverných a osobných údajov týkajúcich sa tejto Súťaže. Akákoľvek komunikácia sa bude realizovať prostredníctvom komunikačného rozhrania systému JOSEPHINE (ďalej len „Komunikácia“).
	2. JOSEPHINE je webová aplikácia na doméne <https://josephine.proebiz.com> slúžiaca na elektronizáciu zadávania verejných zákaziek, t.j. na predkladanie návrhov a na elektronickú komunikáciu (ďalej len „JOSEPHINE“).
	3. Na bezproblémové používanie systému JOSEPHINE je potrebné splniť technické požiadavky uvedené na doméne <https://josephine.proebiz.com/sk/support>, najmä používať jeden z podporovaných internetových prehliadačov:
* Microsoft Edge,
* Mozilla Firefox verzia 13.0 a vyššia alebo
* Google Chrome.
	1. Obsahom Komunikácie prostredníctvom systému JOSEPHINE bude:
* Zverejnenie SP,
* Predkladanie ponúk,
* Vysvetľovanie SP,
* Doplnenie SP,
* Vysvetľovanie predložených ponúk a predložených dokladov,
* Komunikácia pri vyhodnocovaní ponúk,
* Oznámenie o vylúčení Uchádzača,
* Oznámenie o prijatí návrhu úspešného Uchádzača a
* Akákoľvek ďalšia, výslovne neuvedená Komunikácia v súvislosti s touto Súťažou.
	1. Pravidlá pre doručovanie – správa alebo dokument odosielaný v rámci Komunikácie (ďalej len „Zásielka") sa považuje za doručenú uchádzačovi, ak jej adresát bude mať objektívnu možnosť oboznámiť sa s jej obsahom, t.j. ako náhle sa dostane Zásielka do sféry jeho dispozície. Za okamih doručenia Zásielky sa považuje okamih jej odoslania v systéme JOSEPHINE a to v súlade s funkcionalitou systému.
	2. Ak je odosielateľom Zásielky Verejný obstarávateľ, tak Uchádzačovi bude na ním určený kontaktný email (zadaný pri registrácii do systému JOSEPHINE) bezodkladne odoslaná informácia o existencii novej Zásielky. Uchádzač prihlásený do systému JOSEPHINE bude mať v komunikačnom rozhraní zákazky zobrazený obsah Zásielky. Uchádzač si môže v komunikačnom rozhraní zobraziť celú históriu o svojej komunikácie s Verejným obstarávateľom.
	3. Uchádzač môže odosielať Zásielky verejnému obstarávateľovi prostredníctvom systému JOSEPHINE v komunikačnom rozhraní zákazky. Zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.
	4. Verejný obstarávateľ odporúča uchádzačom, ktorí chcú byť informovaní o aktualizáciách týkajúcich sa Súťaže prostredníctvom notifikačných e-mailov, aby v systéme JOSEPHINE v komunikačnom rozhraní zákazky zaklikli tlačidlo „ZAUJÍMA MA TO“ (v pravej hornej časti obrazovky). Notifikačné e-maily sú taktiež doručované uchádzačom, ktorí sú evidovaní na elektronickom liste záujemcov pri danej zákazke.
	5. Verejný obstarávateľ umožňuje neobmedzený a priamy prístup elektronickými prostriedkami k obsahu Komunikácie, ktoré budú zverejnené ako elektronické dokumenty v profile verejného obstarávateľa formou odkazu na systém JOSEPHINE.

### Obhliadka

* 1. Obhliadka nie je potrebná. Dotknuté územie je voľne prístupné.

### Vysvetlenia a zmeny

* 1. Verejný obstarávateľ, ak je to nevyhnutné, môže doplniť informácie uvedené v súťažných

 podkladoch kedykoľvek počas Lehoty na predkladanie ponúk.

* 1. V prípade nejasností alebo potreby objasnenia (i) požiadaviek na vypracovanie ponuky alebo (ii) podmienok účasti v Súťaži, môže ktorýkoľvek Uchádzač, v Lehote na predkladanie ponúk, požiadať o vysvetlenie prostredníctvom systému JOSEPHINE (ďalej len „**Vysvetlenie**").
	2. Verejný obstarávateľ poskytuje Vysvetlenie bezodkladne, najneskôr však šesť pracovných dni pred uplynutím Lehoty na predkladanie ponúk za predpokladu, že je o Vysvetlenie požiadané dostatočne vopred.
	3. Ak si Uchádzač nevyžiadal Vysvetlenie dostatočne vopred alebo jeho význam je z hľadiska prípravy ponuky nepodstatný, Verejný obstarávateľ nie je povinný predĺžiť Lehotu na predkladanie ponúk.
	4. Odpoveď na žiadosť o Vysvetlenie a Zmena SP bude uverejnená v systéme JOSEPHINE pri dokumentoch k tejto Zákazke. Vysvetlenie a Zmena SP bude poskytnutá všetkým známym Uchádzačom v deň uverejnenia.
	5. Verejný obstarávateľ predĺži lehotu v prípade potreby v zmysle ustanovenia § 21 ods. 4 ZVO.

## Príprava ponuky

### Registrácia

* 1. Uchádzač má možnosť sa registrovať do systému JOSEPHINE pomocou hesla alebo aj pomocou občianskeho preukazom s elektronickým čipom a bezpečnostným osobnostným kódom (eID).
	2. Predkladanie ponúk je umožnené iba autentifikovaným uchádzačom. Autentifikáciu je možné vykonať týmito spôsobmi
* v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.
* nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom
* vložením dokumentu preukazujúceho osobu štatutára na kartu užívateľa po registrácii, ktorý je podpísaný elektronickým podpisom štatutára, alebo prešiel zaručenou konverziou. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.
* vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE a to v pracovné dni v čase 8.00 – 16.00 hod. O dokončení autentifikácie je uchádzač informovaný e-mailom.
	1. Autentifikovaný uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.

### Jazyk ponuky

* 1. Ponuky, návrhy a ďalšie doklady a dokumenty vo verejnom obstarávaní sa predkladajú v štátnom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

### Mena a ceny uvádzané v ponuke

* 1. Navrhovaná zmluvná cena musí byť stanovená podľa § 3 zákona NR SR č. 18/1996 Z. z. o cenách v znení neskorších predpisov.
	2. Navrhovaná zmluvná cena za predmet Zákazky bude vyjadrená v eurách (EUR) a matematicky zaokrúhlená na dve desatinné miesta.
	3. Ak je uchádzač platcom dane z pridanej hodnoty *(ďalej len "DPH")*, navrhovanú zmluvnú cenu uvedie v zložení:
* navrhovaná zmluvná cena v *EUR bez DPH*,
* percentuálna sadzba  a výška DPH,
* navrhovaná zmluvná cena celkom *vrátane DPH*
	1. Ak Uchádzač nie je platcom DPH, na túto skutočnosť vo svojej ponuke upozorní. Cena Uchádzača, ktorý nie je platcom DPH, bude posudzovaná ako cena celkom.
	2. V prípade ak uchádzač v postavení dodávateľa v súlade s právnym poriadkom Slovenskej republiky nebude povinný odviesť DPH pri dodávke predmetu zákazky, ale odviesť ju bude povinný verejný obstarávateľ v postavení odberateľa, uvedie uchádzač v ponuke cenu vrátane DPH, ktorú bude povinný zaplatiť verejný obstarávateľ.
	3. Ak sa uchádzač, ktorý nie je platiteľom DPH stane úspešným uchádzačom a pred uzavretím zmluvy s verejným obstarávateľom sa stane platiteľom DPH platí, že ním v ponuke udaná cena celkom sa stane cenou vrátane DPH.
	4. Zmluva bude uzatvorená so sadzbou DPH platnou v čase uzatvorenia zmluvy.

### Zábezpeka

* 1. Verejný obstarávateľ nepožaduje zábezpeku ponuky.

### Obsah ponuky

* 1. Ponuka pre každú časť zákazky musí obsahovať:
* **Doklady a dokumenty na preukázanie splnenia podmienok účasti**, požadované v oznámení o vyhlásení verejného obstarávania a v časti F. Podmienky účasti Uchádzačov týchto súťažných podkladov,
* **Návrh uchádzača na plnenie kritérií** podľa **Prílohy č. 1** týchto súťažných podkladov - Kritéria na vyhodnotenie ponúk a pravidlá ich uplatnenia a časti C. Spôsob určenia ceny týchto súťažných podkladov,
* **Čestné vyhlásenie** podľa **Prílohy č. 2** týchto súťažných podkladov k splneniu podmienky účasti podľa § 32 ods. 7 zákona o verejnom obstarávaní,
* **Vyhlásenie k participácii** na vypracovaní ponuky inou osobou podľa **Prílohy č. 3** týchto súťažných podkladov (ak je to relevantné).
* **Čestné vyhlásenie o subdodávateľoch** v zmysle bodu 24 týchto podkladov a **Prílohy č. 4** – Zoznam subdodávateľov
	1. V prípade skupiny dodávateľov **čestné vyhlásenie skupiny dodávateľov**, podpísané všetkými členmi skupiny alebo osobou/osobami oprávnenými konať v danej veci za každého člena skupiny, v ktorom vyhlásia, že v prípade prijatia ich ponuky verejným obstarávateľom vytvoria všetci členovia skupiny dodávateľov právnu formu potrebnú z dôvodu riadneho plnenia zmluvy vo forme skenu vo formáte .pdf
	2. V prípade skupiny dodávateľov vystavené **plnomocenstvo** pre jedného z členov skupiny, ktorý bude oprávnený prijímať pokyny za všetkých a konať v mene všetkých ostatných členov skupiny, podpísanú všetkými členmi skupiny alebo osobou/osobami oprávnenými konať v danej veci za každého člena skupiny– vo forme skenu vo formáte .pdf

### Náklady na vypracovanie ponuky

* 1. Všetky náklady a výdavkyspojené s prípravou a predložením ponuky znáša Uchádzač bez finančného nároku voči Verejnému obstarávateľovi a bez ohľadu na výsledok verejného obstarávania.

## Predkladanie ponúk

### Predkladanie ponuky

* 1. Uchádzač môže predložiť len jednu ponuku. AK uchádzač v lehote na predkladanie ponúk predloží viac ponúk, verejný obstarávateľ prihliada len na ponuku, ktorá bola predložená ako posledná a na ostatné ponuky hľadí rovnako ako na ponuky, ktoré boli predložené po lehote na predkladanie ponúk.
	2. **Ponuka je vyhotovená elektronicky** v zmysle § 49 ods. 1 písm. a) zákona o verejnom obstarávaní a vložená do systému JOSEPHINE umiestnenom na webovej adrese <https://josephine.proebiz.com>.
	3. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com>.
	4. V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je „PDF“) tak, ako je uvedené v týchto súťažných podkladoch a vyplnenie položkového elektronického formulára, ktorý zodpovedá návrhu na plnenie kritérií uvedenom v súťažných podkladoch.
	5. Ak ponuka obsahuje dôverné informácie, uchádzač ich v ponuke viditeľne označí.
	6. Uchádzačom navrhovaná cena za dodanie požadovaného predmetu zákazky, uvedená v ponuke uchádzača, bude vyjadrená v EUR (Eurách) s presnosťou na 2 desatinné miesta a vložená do systému JOSEPHINE v tejto štruktúre: cena bez DPH (pri vkladaní do systému JOSEPHINE označená ako „Jednotková cena (kritérium hodnotenia)“).
	7. Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).
	8. Ponuka uchádzača predložená po uplynutí lehoty na predkladanie ponúk sa elektronicky neotvorí.
	9. Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).
	10. Uchádzači sú svojou ponukou viazaní do uplynutia lehoty oznámenej verejným obstarávateľom, resp. predĺženej lehoty viazanosti ponúk podľa rozhodnutia verejného obstarávateľa. Prípadné predĺženie lehoty bude uchádzačom dostatočne vopred oznámené formou elektronickej komunikácie v systéme JOSEPHINE.
	11. Ponuku môžu predkladať všetky hospodárske subjekty (fyzické, právnické osoby alebo skupina fyzických alebo právnických osôb vystupujúcich voči verejnému obstarávateľovi spoločne).
	12. V prípade, že je uchádzačom skupina, takýto uchádzač je povinný predložiť doklad podpísaný všetkými členmi skupiny o nominovaní vedúceho člena oprávneného konať v mene ostatných členov skupiny v súvislosti s touto zákazkou. V prípade, ak bude ponuka skupiny uchádzačov vyhodnotená ako úspešná, táto skupina bude povinná vytvoriť združenie osôb podľa relevantných ustanovení súkromného práva. Z dokumentácie preukazujúcej vznik združenia (resp. inej zákonnej formy spolupráce fyzických alebo právnických osôb) musí byť jasné a zrejmé, ako sú stanovené vzájomné práva a povinnosti, kto a akou časťou sa bude na plnení podieľať a skutočnosť, že všetci členovia združenia ručia za záväzky združenia spoločne a nerozdielne.
	13. Uchádzač alebo skupina uchádzačov môže predložiť iba jednu ponuku. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku. Verejný obstarávateľ alebo obstarávateľ vylúči uchádzača, ktorý je súčasne členom skupiny dodávateľov.

## Otváranie a vyhodnocovanie ponúk

### Otváranie ponúk

* 1. Otváranie ponúk sa uskutoční elektronicky.
	2. Miestom „on-line“ sprístupnenia ponúk je webová adresa <https://josephine.proebiz.com/> a totožná záložka ako pri predkladaní ponúk.
	3. On-line sprístupnenia ponúk sa môže zúčastniť iba uchádzač, ktorého ponuka bola predložená v lehote na predkladanie ponúk. Pri on-line sprístupnení budú zverejnené informácie v zmysle ZVO. Všetky prístupy do tohto „on-line“ prostredia zo strany uchádzačov bude systém JOSEPHINE logovať a budú súčasťou protokolov v danom obstarávaní.
	4. Verejný obstarávateľ najneskôr do 5 pracovných dní odo dňa otvárania ponúk zašle všetkým uchádzačom, ktorí predložili ponuky v lehote na predkladanie ponúk, zápisnicu z ich otvárania.

### Vyhodnocovanie ponúk

* 1. Verejný obstarávateľ bude postupovať podľa § 66 ods. 7 písm. b), to znamená, že vyhodnotenie ponúk z hľadiska splnenia požiadaviek na predmet zákazky a vyhodnotenie splnenia podmienok účasti sa uskutoční po vyhodnotení ponúk na základe kritérií na vyhodnotenie ponúk.
	2. Komisia vymenovaná verejným obstarávateľom bude pri vyhodnocovaní ponúk postupovať v súlade s ust. § 53 ZVO.

### Vyhodnocovanie podmienok účasti

* 1. Vyhodnotenie splnenia podmienok účasti sa vykoná podľa § 40 ZVO sa uskutoční po vyhodnotení ponúk podľa § 53 ZVO.
	2. Vzhľadom na to, že sa nepoužije elektronická aukcia, verejný obstarávateľ sa rozhodol, že vyhodnotenie splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritérií na vyhodnotenie ponúk.
	3. Uchádzač, ktorého tvorí skupina dodávateľov zúčastnená vo verejnom obstarávaní, preukazuje splnenie podmienok účasti:
* týkajúcich sa osobného postavenia za každého člena skupiny osobitne,
* týkajúcich sa finančného a ekonomického postavenia spoločne a
* týkajúcich sa technickej alebo odbornej spôsobilosti spoločne
	1. V prípade, ak verejný obstarávateľ požiada uchádzača o vysvetlenie mimoriadne nízkej ponuky, vysvetlenie uchádzača sa môže týkať:
	2. hospodárnosti poskytnutých služieb,
	3. technického riešenia alebo osobitne výhodných podmienok, ktoré má uchádzač k dispozícii na poskytnutie služby,
	4. osobitosti služby navrhovanej uchádzačom,
	5. dodržiavanie povinností v oblasti pracovného práva, najmä s ohľadom na dodržiavanie minimálnych mzdových nárokov, ochrany životného prostredia alebo sociálneho práva podľa osobitných predpisov,
	6. dodržiavania povinností voči subdodávateľom,
	7. možnosti uchádzača získať štátnu pomoc.

## Prijatie ponuky a uzavretie Zmluvy

### Informácia o výsledku vyhodnotenia ponúk

* 1. Verejný obstarávateľ po vyhodnotení ponúk a po odoslaní všetkých oznámení o vylúčení Uchádzača, bezodkladne oznámi všetkým Uchádzačom, ktorých ponuky sa vyhodnocovali, výsledok vyhodnotenia ponúk vrátane poradia Uchádzačov a súčasne uverejní informáciu o výsledku vyhodnotenia ponúk a poradie Uchádzačov v systéme JOSEPHINE. Úspešnému Uchádzačovi alebo Uchádzačom oznámi, že jeho alebo ich ponuku prijíma. Neúspešnému Uchádzačovi oznámi, že neuspel a dôvody neprijatia jeho ponuky.

### Uzavretie Zmluvy

* 1. Úspešný Uchádzač musí pred podpisom zmluvy predložiť:
		1. **Platnú registráciu podľa § 98 zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov,**
		2. **Platný súhlas podľa § 27 zákona č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) – predkladá sa len v prípade zberného miesta**
	2. Verejný obstarávateľ uzatvorí Zmluvu s úspešným Uchádzačom postupom podľa § 56 ZVO a v súlade s týmito SP.
	3. Verejný obstarávateľ môže uzavrieť zmluvu najskôr jedenásty (11.) deň odo dňa odoslania informácie o výsledku vyhodnotenia ponúk podľa § 55 zákona o verejnom obstarávaní.
	4. Úspešný Uchádzač je povinný poskytnúť Verejnému obstarávateľovi riadnu súčinnosť potrebnú na uzavretie Zmluvy, aby mohla byť uzatvorená do 10 pracovných dní odo dňa, od kedy bol na jej uzatvorenie vyzvaný. Ak uchádzač odmietne uzavrieť Zmluvu, alebo nesplní povinnosť podľa prvej vety, Verejný obstarávateľ ju môže uzatvoriť s Uchádzačom, ktorý sa umiestnil na nasledujúcom mieste v poradí.
	5. Ak uchádzač neposkytne súčinnosť verejný obstarávateľ je povinný ho bezodkladne informovať o tom, že s ním nebude uzavretá zmluva spolu s uvedením dôvodov.
	6. Uchádzač predložením ponuky vyjadruje súhlas s Obchodnými podmienkami.
	7. Povinnosť zápisu do registra partnerov verejného sektora upravuje zákon č. 315/2016 Z. z. o registri partnerov verejného sektora v platnom znení (pre citovaný register ďalej len „**RPVS**" a pre citovaný zákon ďalej len „**ZRPVS**").
	8. V zmysle § 11 ods. 1 ZVO verejný obstarávateľ nesmie uzavrieť Zmluvu s Uchádzačom alebo uchádzačmi, ktorí majú povinnosť zapisovať sa do RPVS v zmysle ZRPVS a nie sú zapísaní v RPVS alebo s Uchádzačom, ktorého Subdodávatelia alebo Subdodávatelia podľa osobitného predpisu, ktorí majú povinnosť zapisovať sa do RPVS, nie sú zapísaní v RPVS.
	9. Verejný obstarávateľ nesmie uzavrieť Zmluvu s Uchádzačom, ktorý má povinnosť zapisovať sa do RPVS a ktorého konečným užívateľom výhod zapísaným v RPVS je osobou podľa § 11 ods. 1 písm. c) bod 1. až 13 ZVO (prezident Slovenskej republiky, člen Vlády SR.... atď).
	10. Verejný obstarávateľ môže odstúpiť od Zmluvy uzavretej s Uchádzačom, ktorý nebol v čase uzavretia Zmluvy zapísaný v RPVS alebo ak bol vymazaný z RPVS (v súlade s § 19 ZVO).

### Subdodávatelia

* 1. Verejný obstarávateľ vyžaduje, aby uchádzač v ponuke uviedol podiel zákazky, ktorý má úmysle zadať subdodávateľom, navrhovaných subdodávateľov a predmety subdodávok.

### Dôvernosť procesu verejného obstarávania

* 1. Verejný obstarávateľ je povinný zachovávať mlčanlivosť o obchodnom tajomstve a o informáciách označených ako dôverné, ktoré mu uchádzač poskytol; na tento účel uchádzač alebo záujemca označí, ktoré skutočnosti sú obchodným tajomstvom. Za dôverné informácie je na účely verejného obstarávania možné označiť výhradne technické riešenia a predlohy, návody, výkresy, projektové dokumentácie, modely, spôsob výpočtu jednotkových cien a ak sa neuvádzajú jednotkové ceny ale len cena, tak aj spôsob výpočtu ceny a vzory. Ustanoveniami prvej a druhej vety nie sú dotknuté ustanovenia ZVO, ukladajúce povinnosť verejného obstarávateľa oznamovať či zasielať Úradu pre verejné obstarávanie dokumenty a iné oznámenia, ako ani ustanovenia ukladajúce verejnému obstarávateľovi zverejňovať dokumenty a iné oznámenia podľa ZVO a tiež povinnosti zverejňovania zmlúv podľa všeobecne záväzných právnych predpisov.

# B. Opis predmetu Zákazky

Predmetom zákazky je nakladanie s  odpadom z domácností s obsahom nebezpečných látok na území mesta Pezinok:

1. **Prostredníctvom zberného miesta** nebezpečných odpadov. Zber sa zabezpečuje donáškovým spôsobom od občana. Poskytovateľ zabezpečí zberné nádoby; odber, dočasné uloženie, odvoz a zhodnotenie alebo zneškodnenie odpadu z domácností s obsahom nebezpečných látok; odber odpadu na zbernom mieste sa uskutoční podľa tabuľky č. 1, **alebo**
2. **Mobilným zberom odpadu** z domácností s obsahom nebezpečných látok. Poskytovateľ zabezpečí odber (zberné nádoby, vozidlo určené na prevoz nebezpečného odpadu), prevoz a zhodnotenie alebo zneškodnenie odpadu z domácností s obsahom nebezpečných látok podľa tabuľky č. 1, pričom verejný obstarávateľ určí jedno miesto na odovzdanie odpadu.

Tabuľka č. 1

|  |  |
| --- | --- |
| **Zberné miesto/Mobilný zber** (cena za 1 deň zahŕňa zber, zberné nádoby/kontajnery, prácu, odvoz, vystavenie potvrdení, pohonné hmoty a vozidlo) | **Počet za rok** |
| Sobota 8:00-14:00 | 35 |
| Pracovný deň 7:00-14:00  | 205 |
| Sobota - celomestské upratovanie 8:00 - 15:00 | 8 |
| Sobota - júl/august 8:00 - 12:00 | 8 |
| Pracovný deň júl/august 8:00 - 12:00 | 44 |

V cene za prevádzku zberného miesta alebo za mobilný zber sú zahrnuté zberné nádoby/kontajnery, zber, práca, prevoz, pohonné hmoty, vozidlo a pod.). Cenu za odpad uchádzač uvedie do Prílohy č. 1.

Zberné miesto alebo mobilný zber nebude prebiehať počas sviatkov, v extrémne zlom počasí alebo po vzájomnej dohode.

Zber sa zabezpečuje od fyzických osôb s trvalým alebo prechodným pobytom, resp. vlastniacich nehnuteľnosť na území mesta Pezinok. Predpokladané množstvo odpadu za rok je 46 ton. Zoznam odoberaných odpadov z predpokladaným množstvom odpadov je uvedený v tabuľke č. 2.

Mesto Pezinok má uzavretú zmluvu so Združením výrobcov elektrospotrebičov pre recykláciu ENVIDOM, ktorá poskytuje obyvateľom bezplatný vývoz veľkorozmerného elektroodpadu a taktiež má Mesto Pezinok uzavretú zmluvu aj s firmou ASEKOL SK s.r.o., ktorá v rôznych častiach Pezinka prostredníctvom 9 červeno-bielych kontajnerov zbiera bezplatne drobný elektroodpad a prenosné batérie a akumulátory.

*Tabuľka č. 2: Zoznam odpadov z domácností s obsahom nebezpečných látok*

|  |  |  |
| --- | --- | --- |
| **Kód** | **Názov odpadu** | Množstvo t/rok |
| 20 01 05 | obaly obsahujúce zvyšky nebezpečných látok alebo kontaminované nebezpečnými látkami vrátane prázdnych tlakových nádob  | 0,8 |
| 20 01 13 | rozpúšťadlá | 0,1 |
| 20 01 14 | kyseliny | 0,1 |
| 20 01 15 | zásady | 0,1 |
| 20 01 17 | fotochemické látky | 0,01 |
| 20 01 19 | pesticídy | 0,01 |
| 20 01 21 | žiarivky a iný odpad obsahujúci ortuť | 0,3 |
| 20 01 23 | vyradené zariadenia obsahujúce chlórfluórované uhľovodíky | 10 |
| 20 01 26 | oleje a tuky iné ako uvedené v 20 01 25 | 0,5 |
| 20 01 27 | farby, tlačiarenské farby, lepidlá a živice obsahujúce nebezpečné látky | 4 |
| 20 01 29 | detergenty obsahujúce nebezpečné látky  | 0,01 |
| 20 01 33 | batérie a akumulátory uvedené v 16 06 01, 16 06 02, alebo 16 06 03 a netriedené batérie a akumulátory obsahujúce tieto batérie | 0,1 |
| 20 01 35 | vyradené elektrické a elektronické zariadenia iné ako uvedené v 20 01 21 a 20 01 23, obsahujúce nebezpečné časti | 5 |
| 20 01 36 | vyradené elektrické a elektronické zariadenia iné ako uvedené v 20 01 21, 20 01 23 a 20 01 35 | 25 |
| 20 01 37 | drevo obsahujúce nebezpečné látky | 0,01 |

V cene za prevádzku zberného miesta alebo za mobilný zber sú zahrnuté zberné nádoby/kontajnery, zber, práca, prevoz, pohonné hmoty, vozidlo a pod.). Cenu za odpad uchádzač vyplní v Prílohe č. 1 – Návrh na plnenie kritérií.

# C. Spôsob určenia ceny

1. Uchádzačom navrhovaná cena musí zahŕňať všetky náklady spojené s plnením predmetu zákazky podľa časti B. Opis predmetu Zákazkytýchto súťažných podkladov.
2. Uchádzač uvedie navrhovanú zmluvnú cenu podľa *časti* E. Kritériá na vyhodnotenie ponúk a pravidlá ich uplatneniaa Prílohy č. 1 - *Návrh na plnenie kritérií* týchto súťažných podkladov.
3. Ak uchádzač nie je platcom DPH, uchádzač na túto skutočnosť vo svojej ponuke upozorní. Cena uchádzača, ktorý nie je platcom DPH, bude posudzovaná ako cena celkom.
4. Ak sa uchádzač, ktorý v momente uzavretia zmluvy nie je platiteľom DPH, stane po uzavretí zmluvy platiteľom DPH, celková cena služby sa bude posudzovať za cenu s DPH od vzniku povinnosti uchádzača odvádzať DPH.

# D. Obchodné podmienky

**NÁVRH ZMLUVY**

**ZMLUVA**

**o nakladaní s  odpadom z domácností s obsahom nebezpečných látok na území mesta Pezinok**

uzatvorená podľa § 269 ods. 2 zákona č 513/1991 Zb. Obchodného zákonníka v znení neskorších predpisov a podľa § 56 ods.1 zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení

1.

**Objednávateľ: Mesto Pezinok**

Sídlo: Radničné námestie 7, 902 14 Pezinok

Štatutárny orgán: JUDr. Roman Mács, primátor mesta

IČO: 00305022

DIČ: 2020662226

Bankové spojenie: Prima banka Slovensko a. s.

IBAN: SK 02 5600 0000 0066 0200 6001

(ďalej len „Objednávateľ“)

a

2.

**Poskytovateľ:**

Sídlo: .................................(vyplní uchádzač)

Zapísaný v: .................................(vyplní uchádzač)

IČO: .................................(vyplní uchádzač)

DIČ: .................................(vyplní uchádzač)

IČ pre DPH: .................................(vyplní uchádzač)

Zastúpený: .................................(vyplní uchádzač)

Bankové spojenie: .................................(vyplní uchádzač)

IBAN: .................................(vyplní uchádzač)

(ďalej len „Poskytovateľ“)

(Objednávateľ a Poskytovateľ spoločne ďalej len ako „Zmluvné strany“)

Zmluvné strany uzatvárajú po vzájomnej dohode túto *o nakladaní s odpadom z domácností s obsahom nebezpečných látok na území mesta Pezinok* (ďalej len „Zmluva“).

**Čl. I**

**Úvodné ustanovenia**

1. Objednávateľ uzatvára túto Zmluvu na základe výsledku verejnej súťaže vyhlásenej podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“).
2. Objednávateľ uskutočnil verejnú súťaž uverejnenú v Európskom vestníku verejného obstarávania č. ................... *(vyplní uchádzač)* zo dňa ........................... *(vyplní uchádzač)* pod č. ............................. *(vyplní uchádzač)* a Vestníku verejného obstarávania č. ................................. *(vyplní uchádzač)* zo dňa ....................................... *(vyplní uchádzač)* pod č. ................................... *(vyplní uchádzač)* na predmet zákazky Nakladanie s odpadom z domácností s obsahom nebezpečných látok na území mesta Pezinok.
3. Poskytovateľ vyhlasuje, že má vykonanú registráciu podľa § 98 zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov, potrebnú pre plnenie predmetu tejto Zmluvy. Poskytovateľ sa počas platnosti Zmluvy zaväzuje vykonať všetky právne a iné úkony, aby oprávnenie poskytovať plnenie podľa tejto Zmluvy v súlade so zákonom č. 79/2015 Z. z. o odpadoch a o zmene a doplnení niektorých zákonov v znení neskorších predpisov a ďalšími všeobecne záväznými právnymi predpismi, udržal v platnosti počas celej doby trvania tejto Zmluvy.
4. Účelom tejto zmluvy je v súlade s výsledkom verejného obstarávania plnenie predmetu zákazky „Nakladanie s  odpadom z domácností s obsahom nebezpečných látok na území mesta Pezinok“ v rozsahu, za podmienok a spôsobom definovaným v tejto Zmluve.

**Čl. II**

**Predmet Zmluvy**

1. Predmetom tejto Zmluvy je záväzok Poskytovateľa poskytovať pre Objednávateľa služby pre nakladanie s  odpadom z domácností s obsahom nebezpečných látok (ďalej len „odpad“) **formou zberného miesta v meste Pezinok.**
2. Poskytovateľ zabezpečí zberné nádoby na nebezpečný odpad; odber, dočasné uloženie, odvoz a zhodnotenie a/alebo zneškodnenie odpadu z domácností s obsahom nebezpečných látok.
3. Poskytovateľ zabezpečí odber odpadu na zbernom mieste podľa tabuľky č. 1
4. Zber sa zabezpečuje donáškovým spôsobom od fyzických osôb s trvalým alebo prechodným pobytom, resp. vlastniacich nehnuteľnosť na území mesta Pezinok.
5. Predpokladané množstvo odpadu za rok je 46 ton.

*ALTERNATÍVA*

**Čl. II**

**Predmet Zmluvy**

1. Predmetom tejto Zmluvy je záväzok Poskytovateľa poskytovať pre Objednávateľa služby pre nakladanie s  odpadom z domácností s obsahom nebezpečných látok (ďalej len „odpad“) **formou mobilného zberu** v meste Pezinok. Poskytovateľ zabezpečí odber (zberné nádoby, vozidlo určené na prevoz nebezpečného odpadu), prevoz a zhodnotenie a/alebo zneškodnenie odpadu z domácností s obsahom nebezpečných látok podľa tabuľky č. 1
2. Mobilný zber nebude prebiehať počas sviatkov, v extrémne zlom počasí alebo po vzájomnej dohode.
3. Zber sa zabezpečuje od fyzických osôb s trvalým alebo prechodným pobytom, resp. vlastniacich nehnuteľnosť na území mesta Pezinok.
4. Predpokladané množstvo odpadu za rok je 46 ton.

*Tabuľka č. 1*

|  |  |
| --- | --- |
| **Zberné miesto/Mobilný zber** (cena za 1 deň zahŕňa zber, zberné nádoby/kontajnery, prácu, odvoz, vystavenie potvrdení, pohonné hmoty a vozidlo) | **Počet za rok** |
| Sobota 8:00-14:00 | 35 |
| Pracovný deň 7:00-14:00  | 205 |
| Sobota - celomestské upratovanie 8:00 - 15:00 | 8 |
| Sobota - júl/august 8:00 - 12:00 | 8 |
| Pracovný deň júl/august 8:00 - 12:00 | 44 |

**Čl. III**

**Miesto a doba trvania**

1. Miestom plnenia poskytovaných služieb je katastrálne územie mesta Pezinok.
2. Zmluva nadobúda účinnosť dňom podpísania zmluvy. Plnenie predmetu Zmluvy sa vykonáva po dobu 2 (dvoch) rokov a to ~~od 01.08.2025 do 31.07.2027~~ ~~od 01.09.2025 – 31.08.2027~~ od 01.09.2025 – 31.08.2027 (24 mesiacov) alebo do vyčerpania finančného limitu podľa predloženej ponuky úspešného uchádzača, podľa toho ktorá zo skutočností nastane skôr.

**Čl. IV**

**Cena a platobné podmienky**

1. Cena za plnenie predmetu zmluvy v rozsahu uvedenom v Článku II tejto zmluvy je dojednaná v  súlade so zákonom č. 18/1996 Z. z. o cenách v znení neskorších právnych predpisov ako cena maximálna a je stanovená na základe víťaznej cenovej ponuky prijatej vo verejnom obstarávaní. Celková cena zákazky .................. (slovom ............) bez DPH.
2. Ceny za plnenie predmetu Zmluvy sú uvedené v Prílohe č. 2 tejto Zmluvy.
3. Rozsah odoberaných služieb je orientačný a priebežne sa môže meniť. Objednávateľ je povinný zaplatiť Poskytovateľovi len cenu za skutočne poskytnuté plnenie podľa jednotkových cien uvedených v Prílohe č. 2 tejto Zmluvy.
4. K cenám bude pripočítaná daň z pridanej hodnoty (DPH) vo výške podľa platných právnych predpisov (zákon č. 222/2004 Z. z. o dani z pridanej hodnoty v znení neskorších predpisov).
5. Zmluvné strany sa dohodli, že jednotkové ceny uvedené v Prílohe č. 2 sa budú zvyšovať o infláciu podľa nasledovaných pravidiel:
6. vždy v auguste po uplynutí prvého a každého ďalšieho roku trvania tejto zmluvy, (t.j. v auguste 2026, auguste 2027 a v auguste 2028) zmluvné strany bez zbytočného odkladu zistia priemernú percentuálnu mieru inflácie v Slovenskej republike meranú indexom spotrebiteľských cien v júli daného roka oproti júlu minulého roka zverejnenú Štatistickým úradom Slovenskej republiky (ďalej len „Priemerná percentuálna miera inflácie za predchádzajúci rok“). Predmetný index spotrebiteľských cien zverejňuje Štatistický úrad Slovenskej republiky v tabuľke [Indexy spotrebiteľských cien oproti rovnakému obdobiu minulého roku - mesačne [sp0005ms]](https://datacube.statistics.sk/#!/view/sk/VBD_INTERN/sp0005ms/v_sp0005ms_00_00_00_sk), v riadku Spotrebiteľské ceny úhrnom, v stĺpci 7. (t.j. júl) pre daný rok. V prípade, ak Štatistický úrad Slovenskej republiky prestane tento index sledovať a/alebo zverejňovať, použije sa taký iný inflačný index zverejňovaný Štatistickým úradom Slovenskej republiky alebo Eurostatom pre Slovenskú republiku, ktorý je svojou povahou najbližší dohodnutému indexu, ktorý sa prestal sledovať alebo zverejňovať.
7. Ak Priemerná percentuálna miera inflácie za predchádzajúci rok je nižšia alebo rovná 3 (trom) %, nedôjde k žiadnemu navýšeniu jednotkových cien.
8. Ak Priemerná percentuálna miera inflácie za predchádzajúci rok je vyššia ako 3 (tri) %, dôjde k navýšeniu všetkých jednotkových cien o túto Priemernú percentuálnu mieru inflácie za predchádzajúci rok, a to s účinnosťou od 1. augusta daného roka.
9. V prípade zákonnej zmeny výšky DPH bude k jednotkovej cene pripočítaná výška DPH podľa aktuálnych predpisov v SR.
10. Cena je splatná na základe faktúry vystavenej Poskytovateľom vždy po skončení fakturačného obdobia, pričom fakturačným obdobím je jeden kalendárny mesiac. Poskytovateľ je povinný vystaviť faktúru do 15 dní po skončení fakturačného obdobia.
11. Faktúra musí spĺňať náležitosti daňového dokladu v zmysle daňovej legislatívny (zákona č. 222/2004 Z. z. o dani z pridanej hodnoty v znení neskorších predpisov).
12. Prílohou každej faktúry vystavenej Poskytovateľom je súpis poskytnutého plnenia, ktorý obsahuje prehľad skutočne poskytnutého plnenia za príslušný kalendárny mesiac, jeho rozsah (množstvo merných jednotiek) a ocenenie podľa položiek (jednotkové ceny podľa Prílohy č. 2 tejto Zmluvy) a celkovú cenu za daný mesiac. Súčasťou súpisu sú podklady k jeho vyhotoveniu a to najmä vážne lístky, evidencia vyzbieraných, prevzatých a spracovaných odpadov. Poskytovateľ vystaví faktúru Objednávateľovi na základe vystavených a potvrdených dodacích listov (vážnych lístkov).
13. Splatnosť faktúry je 30 (tridsať) dní odo dňa doručenia faktúry Objednávateľovi.
14. Objednávateľ je oprávnený v lehote splatnosti vrátiť faktúru Poskytovateľovi, ak nespĺňa náležitosti daňového dokladu alebo ak faktúra obsahuje nesprávne alebo neúplné údaje, alebo ak ku faktúre nebude priložený Súpis podľa ods. 10. Nová doba splatnosti začína plynúť pre opravenú (doplnenú) faktúru od dňa jej doručenia Objednávateľovi.
15. Ceny, ktoré boli výsledkom verejného obstarávania, je možné meniť len na základe písomnej dohody obidvoch Zmluvných strán, a to vo forme číslovaného dodatku k tejto Zmluve, ak nastanú zmeny okolností, za ktorých bola dohodnutá táto Zmluva a ak je to v súlade so Zákonom o VO.

**V.**

**Zodpovednosť za škodu**

1. Poskytovateľ zodpovedá Objednávateľovi za škodu, ktorú mu preukázateľne spôsobil v súvislosti s poskytovaním služieb definovaných v Prílohe č. 1.
2. Poskytovateľ nezodpovedá za škodu, ktorá vznikla Objednávateľovi v dôsledku poskytnutia nepravdivej, zavadzajúcej alebo neúplnej informácie, dokumentov alebo akýchkoľvek iných podkladov poskytnutých Objednávateľom Poskytovateľovi.

**VI.**

**Poistenie zodpovednosti za škodu**

1. Poskytovateľ je povinný mať počas celej doby platnosti tejto Zmluvy uzatvorenú zmluvu na poistenie zodpovednosti za škodu vrátane poistenia zodpovednosti za environmentálnu škodu s finančným krytím najmenej 100.000,- EUR. Fotokópia poistnej zmluvy a certifikátu o poistení tvorí Prílohu č. 4 tejto Zmluvy.

**VII.**

**Záruky a zodpovednosť za škodu**

1. Poskytovateľ sa zaväzuje nakladať s odpadmi Objednávateľa v súlade s príslušnými právnymi predpismi a v súlade s rozhodnutiami príslušných orgánov verejnej moci záväznými pre Poskytovateľa.
2. Poskytovateľ sa zaväzuje plniť svoje povinnosti riadne a včas a v kvalite zodpovedajúcej účelu tejto Zmluvy. Poskytovateľ zodpovedá Objednávateľovi za to, že všetok odpad Objednávateľa bude odobratý a spracovaný v súlade s príslušnými právnymi predpismi, najmä so zákonom o odpadoch.
3. Každá zmluvná strana je oprávnená požadovať náhradu spôsobenej škody, ktorá jej vznikne porušením povinnosti druhou zmluvnou stranou. Poškodená strana je oprávnená požadovať od druhej strany aj náhradu súvisiacich nákladov, ktoré musela vynaložiť v dôsledku, resp. v súvislosti s porušením povinnosti druhou stranou.
4. Poskytovateľ vyhlasuje, že je materiálne, finančne, personálne, technicky a inak zabezpečený tak, že bude spôsobilý plniť túto Zmluvu počas celej doby jej trvania.

**VIII.**

**Zmluvné pokuty**

1. Zmluvné strany sa dohodli, že v prípade, ak sa Zmluvná strana dostane do omeškania s plnením svojho peňažného záväzku podľa tejto Zmluvy, má druhá Zmluvná strana právo požadovať od Zmluvnej strany, ktorá je v omeškaní, zaplatenie zmluvnej pokuty vo výške 0,03 % z nezaplatenej sumy za každý aj začatý deň omeškania.
2. V prípade porušenia povinnosti Poskytovateľa v sobotu zabezpečiť zber nebezpečného odpadu v súlade s touto Zmluvou bez ohľadu na zavinenie, je Objednávateľ oprávnený od Poskytovateľa požadovať zaplatenie zmluvnej pokuty vo výške 500,- EUR (slovom „Päťsto eur“) a to za každé porušenie samostatne.
3. Zmluvná pokuta v zmysle tejto Zmluvy je splatná do 30 dní odo dňa doručenia písomného oznámenia o uplatnení zmluvnej pokuty druhej Zmluvnej strane. Zmluvnú pokutu, na ktorú Objednávateľovi vznikol nárok, je Objednávateľ oprávnený jednostranne započítať voči splatnej pohľadávke Poskytovateľa.
4. Zaplatením zmluvnej pokuty nie je dotknutý nárok Objednávateľa na náhradu škody, ktorá mu vznikla v súvislosti s porušením povinnosti Poskytovateľa. Objednávateľ je oprávnený požadovať náhradu škody popri zmluvnej pokute v plnom rozsahu, t.j. aj náhradu škody presahujúcu zmluvnú pokutu.
5. Každá zo Zmluvných strán je oprávnená v prípade opakovaného porušenia alebo neplnenia povinností druhou Zmluvnou stranou, na ktoré táto bola písomne - listom alebo e-mailom, upozornená a nevykonala v nevyhnutne potrebnej dobe nápravu, zabezpečiť plnenie povinnosti vyplývajúcej z predmetu Zmluvy iným spôsobom na náklady povinnej Zmluvnej strany. Povinná Zmluvná strana sa tým nezbavuje povinnosti uhradenia akejkoľvek sankcie alebo náhrady škody tým vzniknutej.

**IX.**

**Ďalšia práva a povinnosti zmluvných strán**

1. Poskytovateľ sa zaväzuje pri svojej činnosti podľa tejto Zmluvy dodržiavať v plnom rozsahu ustanovenia platných právnych predpisov tykajúcich sa bezpečnosti a ochrany zdravia pri práci a ochrany pred požiarmi. Poskytovateľ plne zodpovedá za bezpečnosť a ochranu zdravia pracovníkov poskytujúcich služby podľa tejto Zmluvy. Poskytovateľ vopred písomne upozorní Objednávateľa na všetky okolnosti a potenciálne nebezpečné činnosti, ktoré by pri poskytovaní služieb podľa tejto Zmluvy mohli viesť k ohrozeniu života či zdravia osôb alebo k škodám na majetku pri poskytovaní služieb.
2. Poskytovateľ je povinný na účely plnenia Zmluvy zabezpečiť potrebné technické vybavenie a zberné nádoby v zmysle Prílohy č. 1 tejto Zmluvy.
3. Poskytovateľ' je povinný pri poskytovaní služieb zachovávať poriadok a čistotu, odstrániť každé znečistenie, ktoré vznikne pri plnení tejto Zmluvy.
4. Poskytovateľ je výnimočne oprávnený zabezpečiť náhradné plnenie svojich povinností prostredníctvom tretej osoby, pokiaľ ich plnenie nemôže z objektívnych dôvodov zabezpečiť sám v dohodnutom termíne. O danej skutočnosti je Poskytovateľ povinný vopred informovať Objednávateľa. Za takto zabezpečené náhradné plnenie Poskytovateľ zodpovedá, ako keby plnil sám, pričom Poskytovateľ nemá nárok na vyrovnanie prípadných zvýšených nákladov.
5. Poskytovateľ je povinný plniť všetky povinnosti podľa Zákona o VO, zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov a iných súvisiacich právnych predpisov, najmä:
	1. prostredníctvom oprávnenej osoby viesť a udržiavať svoj aktuálny záznam v registri partnerov verejného sektora,
	2. zabezpečiť splnenie povinnosti podľa písm. a) u každého subdodávateľa a navrhovaného subdodávateľa, ktorý vie alebo má vedieť, že ním poskytované plnenia súvisia s plnením predmetu tejto Zmluvy,
	3. oznamovať Objednávateľovi aktuálne údaje o svojich subdodávateľoch, údaje o osobách oprávn ených konať za subdodávateľov v rozsahu podľa Zákona o VO, údaje o predmete subdodávky a podiele subdodávateľa na plnení predmetu Zmluvy,
	4. zabezpečiť, aby subdodávatelia spĺňali podmienky účasti týkajúce sa osobného postavenia nového subdodávateľa v takom rozsahu, v akom sa požadovali od pôvodného subdodávateľa s prihliadnutím na rozsah subdodávky; nový subdodávateľ musí byť oprávnený poskytovať služby v rozsahu predmetu subdodávky.
6. Každá zo Zmluvných strán sa zaväzuje, že neprevedie žiadne práva a povinnosti (záväzky a nároky), vyplývajúce z tejto Zmluvy na tretiu osobu bez písomného súhlasu druhej Zmluvnej strany.

**X.**

**Zánik zmluvy a odstúpenie od zmluvy**

1. Táto zmluva zanikne uplynutím doby jej trvania uvedenej v čl. III. tejto Zmluvy. Táto Zmluva môže zaniknúť aj na základe písomnej dohody oboch zmluvných strán.
2. Poskytovateľ je oprávnený písomne odstúpiť od tejto Zmluvy, ak Objednávateľ poruší svoju povinnosť podľa tejto Zmluvy a nevykoná nápravu ani v dodatočnej lehote 15 dní odo dňa doručenia písomnej výzvy Poskytovateľa na uskutočnenie nápravy.
3. Objednávateľ je oprávnený písomne odstúpiť od tejto Zmluvy, ak Poskytovateľ poruší svoju povinnosť podľa tejto Zmluvy a nevykoná nápravu ani v dodatočnej lehote 15 dní odo dňa doručenia písomnej výzvy Objednávateľa na uskutočnenie nápravy
4. Odstúpenie od zmluvy musí byť písomné a doručené druhej zmluvnej strane. Zmluva zaniká dňom doručenia prejavu vôle oprávnenej strany druhej zmluvnej strane.
5. Každá zmluvná strana je oprávnená túto Zmluvu vypovedať, a to aj bez udania dôvodu. Výpoveď musí byť písomná a musí byť doručená druhej zmluvnej strane. Výpovedná doba je šesť (6) mesiacov a začína plynúť prvým dňom toho kalendárneho mesiaca, ktorý bezprostredne nasleduje po mesiaci, v ktorom bola výpoveď doručená druhej zmluvnej strane.

**XI.**

**Riešenie sporov**

1. V prípade, ak medzi zmluvnými stranami pri plnení tejto Zmluvy vznikne spor, obe zmluvné strany sa zaväzujú vyvinúť maximálne úsilie na dosiahnutie mimosúdneho vyriešenia tohto sporu na základe vzájomnej dohody. Zmluvné strany sa zaväzujú uskutočniť vzájomné rokovanie za účelom mimosúdneho vyriešenia sporu najneskôr do 10 dní odo dňa doručenia výzvy jednej zmluvnej strany na uskutočnenie stretnutia voči druhej zmluvnej strane.
2. V prípade, ak sa zmluvné strany nedohodnú na mimosúdnom vyriešení vzájomného sporu ani v lehote jedného mesiaca odo dňa doručenia výzvy na uskutočnenie rokovania uvedenej v bode 1 tohto článku, tak sa môže ktorákoľvek zo zmluvných strán obrátiť so žalobou na príslušný súd, ktorý o spore rozhodne.

**XII.**

**Využitie subdodávateľov**

1. Poskytovateľ vykonáva predmet zmluvy samostatne alebo prostredníctvom subdodávateľov uvedených v zozname subdodávateľov, ktorý tvorí Prílohu č. 3 tejto Zmluvy.
2. Pokiaľ Poskytovateľ zadáva akýkoľvek podiel plnenia zo Zmluvy vopred odsúhlasenému subdodávateľovi, za plnenie podľa tejto Zmluvy zodpovedá Poskytovateľ tak, ako keby plnenie vykonával sám.
3. Poskytovateľ, ktorý vykonáva predmet zmluvy prostredníctvom subdodávateľa, je povinný písomne predložiť Objednávateľovi zoznam subdodávateľov, ktorý Objednávateľ písomne odsúhlasí. Zoznam obsahuje identifikačné údaje subdodávateľa v rozsahu obchodné meno, adresa sídla, identifikačné číslo a údaje o osobe oprávnenej konať za subdodávateľa v rozsahu meno a priezvisko, adresa pobytu a predmet subdodávky. Na subdodávateľa sa vzťahuje podmienka podľa čl. 1 bodu 3 tejto Zmluvy.
4. Poskytovateľ je povinný bezodkladne písomne oznámiť Objednávateľovi akúkoľvek zmenu údajov u subdodávateľa.
5. Poskytovateľ môže zmeniť subdodávateľa len s písomným súhlasom Objednávateľa. Poskytovateľ požiada Objednávateľa o zmenu subdodávateľa minimálne desať (10) pracovných dní vopred. Uvedené platí aj v prípade rozšírenia počtu subdodávateľov.

**XIII.**

**Záverečné ustanovenia**

1. Zmluva nadobúda platnosť dňom jej podpísania obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky v zmysle príslušných ustanovení zákona č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov a v zmysle § 47a ods. 1 zákona č. 40/1964 Zb. Občianskeho zákonníka v znení neskorších predpisov.
2. Túto Zmluvu je možné meniť alebo doplniť iba písomným a očíslovaným dodatkom k tejto Zmluve podpísaným oboma zmluvnými stranami, len v súlade s ustanoveniami Zákona č. 343/2015 Z. z. o verejnom obstarávaní.
3. Zmluvné strany sa výslovne dohodli, že ak je, alebo sa stane niektoré ustanovenie tejto Zmluvy neplatným alebo neúčinným, táto neplatnosť či neúčinnosť sa nedotýka ostatných ustanovení tejto Zmluvy.
4. Pokiaľ z tejto Zmluvy nevyplýva niečo iné, na právne vzťahy vyplývajúce z tejto Zmluvy sa vzťahujú príslušné ustanovenia Obchodného zákonníka, zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov, zákona č. 329/2018 Z.z. o poplatkoch za uloženie odpadov v znení neskorších predpisov a vyhlášky MŽP SR č. 365/2015 Z.z., ktorou sa ustanovuje Katalóg odpadov v znení neskorších predpisov.
5. Zmluvné strany podpisom tejto Zmluvy vyhlasujú, že si túto Zmluvu riadne prečítali, v plnom rozsahu porozumeli jej obsahu, ktorý je pre ne dostatočne zrozumiteľný a určitý, že táto vyjadruje ich slobodnú a vážnu vôľu a že táto nebola uzavretá ani v tiesni, ani za nápadne nevýhodných podmienok a na znak toho ju týmto vlastnoručne podpisujú.
6. Všetky prílohy, ktoré sú uvedené v tejto Zmluve, tvoria neoddeliteľnú súčasť tejto Zmluvy.
7. Táto Zmluva je vyhotovená v štyroch vyhotoveniach (rovnopisoch), z ktorých Poskytovateľ obdrží dve vyhotovenia a Objednávateľ dve vyhotovenia.

Zoznam príloh:

Príloha č. 1 – Predmet plnenia

Príloha č. 2 – Cena za služby

Príloha č. 3 – Zoznam subdodávateľov

Príloha č. 4 – Poistná zmluva

V Pezinku dňa .......................... V .................. dňa ...............................

Objednávateľ: Poskytovateľ:

------------------------------------- ----------------------------------------––––-

Mesto Pezinok

JUDr. Roman Mács, primátor

# E. Kritériá na vyhodnotenie ponúk a pravidlá ich uplatnenia

1. Ponuky sa budú vyhodnocovať na základe **najnižšej ceny v EUR bez DPH.**
2. Najvýhodnejšia ponuka u tohto kritéria bude ponuka s najnižšou celkovou cenou za predmet zákazky vyjadrená v EUR. Maximálny počet bodov (100) sa pridelí ponuke uchádzača s najnižšou navrhovanou celkovou cenou za predmet zákazky a pri ostatných ponukách sa počet bodov určí úmerou, t. j. počet bodov vyjadrí ako podiel najnižšej navrhovanej celkovej ceny za predmet zákazky a príslušnej vyhodnocovanej ponuky celkovej ceny za predmet zákazky, ktorá sa prenásobí maximálnym počtom bodov (100) pre uvedené kritérium.
3. Hodnotí sa **celková cena za predmet zákazky v EUR bez DPH** uvedená v ponuke v zmysle špecifikácie predmetu zákazky uvedenej v častiB. Opis predmetu Zákazkya v prílohách týchto súťažných podkladov.
4. V prípade, že v priebehu procesu verejného obstarávania dôjde k legislatívnym zmenám v oblasti DPH, dotknuté časti budú príslušne upravené v súlade s aktuálne platným právnym poriadkom Slovenskej republiky.
5. Úspešnou ponukou sa v tomto verejnom obstarávaní stane ponuka s najnižšou cenou v eurách s DPH za dodanie celého plnenia predmetu zákazky po splnení požiadaviek na predmet zákazky a podmienok účasti.

# F. Podmienky účasti Uchádzačov

Uchádzač musí spĺňať nasledujúce podmienky účasti:

* 1. **Osobné postavenie**

Verejného obstarávania sa môže zúčastniť len ten, kto spĺňa tieto podmienky účasti týkajúce sa osobného postavenia podľa § 32 ods. 1 ZVO.

Splnenie podmienok účasti podľa § 32 ods. 1 uchádzač preukáže dokladmi podľa § 32 ods. 2. resp. ods. 4 a ods. 5 ZVO.

* + 1. **Podľa § 32 ods. 1 písm. e) ZVO**

**je oprávnený dodávať tovar, uskutočňovať stavebné práce alebo poskytovať službu,**

Uchádzač predloží:

* **Doklad o oprávnení poskytovať služby** v súlade s ust. § 32 ods. 2 písm. e) Zákona o verejnom obstarávaní (výpis z obchodného registra alebo živnostenského registra - v ktorom je zapísaná činnosť súvisiaca s predmetom zákazky).
	+ 1. **Podľa § 32 ods. 1 písm. a) ZVO**

Uchádzač musí spĺňať podmienky účasti v súlade s § 32 ods. 1 písm. a) Zákona o verejnom obstarávaní - nebol on, ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe,

* + 1. **Podľa § 32 ods. 1 písm. b) ZVO**

Uchádzač musí spĺňať podmienky účasti v súlade s § 32 ods. 1 písm. b) Zákona o verejnom obstarávaní - nemá evidované nedoplatky na poistnom na sociálne poistenie a zdravotná poisťovňa neeviduje voči nemu pohľadávky po splatnosti podľa osobitných predpisov46b) v Slovenskej republike a v štáte sídla, miesta podnikania alebo obvyklého pobytu,

* + 1. **Podľa § 32 ods. 1 písm. c) ZVO**

Uchádzač musí spĺňať podmienky účasti v súlade s § 32 ods. 1 písm. c) Zákona o verejnom obstarávaní - nemá evidované daňové nedoplatky voči daňovému úradu a colnému úradu podľa osobitných predpisov46c) v Slovenskej republike a v štáte sídla, miesta podnikania alebo obvyklého pobytu,

* + 1. **Podľa § 32 ods. 1 písm. d) ZVO**

Uchádzač musí spĺňať podmienky účasti v súlade s § 32 ods. 1 písm. d) Zákona o verejnom obstarávaní - nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku,

* + 1. **Podľa § 32 ods. 1 písm. f) ZVO**

Uchádzač musí spĺňať podmienky účasti v súlade s § 32 ods. 1 písm. f) Zákona o verejnom obstarávaní
nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu. Formulácia čestného vyhlásenia je súčasťou Prílohy č. 1 – Návrh na plnenie kritérií.

Uchádzač zapísaný do zoznamu hospodárskych subjektov vedeného Úradom pre verejné obstarávanie, podľa § 152 zákona o verejnom obstarávaní, môže doklady požadované podľa § 32 ods. 2 zákona o verejnom obstarávaní nahradiť predložením výpisu zo zoznamu hospodárskych subjektov.

Podmienky účasti podľa § 32 ods. 1 písm. a) zákona musí spĺňať aj iná osoba ako osoba podľa ods. 1 písm. a), ak táto osoba má právo za ňu konať, práva spojené s rozhodovaním alebo kontrolou v hospodárskom subjekte, ktorý sa chce zúčastniť verejného obstarávania alebo kontrolou v hospodárskom subjekte, ktorý sa chce zúčastniť verejného obstarávania. Takáto osoba je definovaná v § 32 ods. 8 zákona.

Splnenie podmienky účasti podľa prvej vety preukazuje uchádzač alebo záujemca verejnému obstarávateľovi predložením čestného vyhlásenia alebo vyhlásenia podľa § 32 ods. 5 zákona, ak právo štátu uchádzača alebo záujemcom so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, ako súčasť ponuky. V čestnom vyhlásení alebo vo vyhlásení uchádzač alebo záujemca uvedie zoznam osôb podľa prvej vety. Za takú osobu sa považuje osoba, ktorá má rozhodujúci vplyv na činnosti uchádzača alebo záujemcu, jeho strategické ciele alebo významné rozhodnutia prostredníctvom vlastníckeho práva, finančného podielu alebo pravidiel, ktorými sa uchádzač alebo záujemca spravuje, pričom rozhodujúcim vplyvom sa rozumie, ak iná osoba:

* vlastní väčšinu akcií alebo väčšinový obchodný podiel u uchádzača alebo záujemcu,
* má väčšinu hlasovacích práv u uchádzača alebo záujemcu,
* má právo vymenúvať a odvolávať väčšinu členov štatutárneho orgánu alebo dozorného orgánu uchádzača alebo záujemcu alebo
* má právo vykonávať rozhodujúci vplyv na základe dohody uzavretej s uchádzačom alebo záujemcom alebo na základe spoločenskej zmluvy, zakladateľskej listiny alebo stanov, ak to umožňuje právo štátu, ktorými sa táto osoba riadi.
* **Formulár Čestného vyhlásenia je prílohou č. 2 týchto súťažných podkladov.**

Splnenie podmienok účasti môže uchádzač preukázať predložením Jednotného európskeho dokumentu (JED) v súlade s § 39 ods.1 ZVO.

Uchádzač alebo záujemca nie je povinný predkladať doklady podľa § 32, odseku 2, ak verejný obstarávateľ alebo obstarávateľ je oprávnený použiť údaje z informačných systémov verejnej správy podľa osobitného predpisu. Ak uchádzač alebo záujemca nepredloží doklad podľa odseku 2 písm. a), je povinný na účely preukázania podmienky podľa odseku 1 písm. a) poskytnúť verejnému obstarávateľovi alebo obstarávateľovi na jeho požiadanie údaje potrebné na vyžiadanie výpisu z registra trestov pre fyzickú osobu (všetky osoby, ktoré sú štatutárnym orgánom uchádzača, členmi dozorného orgánu a prokuristami).

Verejný obstarávateľ je orgánom verejnej moci. Z tohto dôvodu mu funkcionalita portálového riešenia <https://oversi.gov.sk/> umožňuje prístup k nasledovným informačným systémom, týkajúcim sa povinnosti podľa § 32 ods. 3 zákona o verejnom obstarávaní ako aj zápisu do zoznamu hospodárskych subjektov.

Podľa § 32 ods. 3 zákona o verejnom obstarávaní Uchádzač alebo záujemca so sídlom na území SR nie je povinný predkladať doklady podľa odseku 1

písm. a) (v rozsahu údajov, tak ako je uvedené na <https://stopbyrokracii.sk/>)

písm. b) (v rozsahu údajov, tak ako je uvedené na [https://stopbyrokracii.sk](https://stopbyrokracii.sk/))

písm. c) (v rozsahu údajov, tak ako je uvedené na <https://stopbyrokracii.sk/>)

písm. e)  (v rozsahu údajov, tak ako je uvedené na <https://stopbyrokracii.sk/>) ,

nakoľko verejný obstarávateľ je oprávnený použiť údaje z informačných systémov verejnej správy podľa osobitného predpisu.

Ak uchádzač alebo záujemca má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z uvedených dokladov alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.

Ak právo štátu uchádzača alebo záujemcu so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača alebo záujemcu.

* 1. **Finančné a ekonomické postavenie**

Zoznam a krátky opis podmienok, odôvodnenie primeranosti každej určenej podmienky:

Neuplatňuje sa.

* 1. **Podmienky** **účasti týkajúce sa technickej alebo odbornej spôsobilosti**

Zoznam a krátky opis podmienok, odôvodnenie primeranosti každej určenej podmienky:

2.3.1 Podľa § 34 ods. (1) písm. a) ZVO zoznamom dodávok tovaru alebo poskytnutých služieb za predchádzajúce tri roky od vyhlásenia verejného obstarávania s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa ZVO.

Minimálna požadovaná úroveň.

Verejný obstarávateľ požaduje preukázať uskutočnenie aspoň 1 zákazky v hodnote min. 20 000,00 EUR bez DPH, predmetom ktorej bolo poskytnutie služby rovnakého alebo obdobného charakteru ako je predmet zákazky, za predchádzajúce tri roky od vyhlásenia verejného obstarávania.

1. **Doplňujúce informácie:**
	1. Uchádzač alebo záujemca môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah. V takomto prípade musí uchádzač alebo záujemca verejnému obstarávateľovi alebo obstarávateľovi preukázať, že pri plnení zmluvy alebo koncesnej zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Skutočnosť podľa druhej vety preukazuje záujemca alebo uchádzač písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu.
	2. Osoba, ktorej kapacity majú byť použité na preukázanie technickej spôsobilosti alebo odbornej spôsobilosti, musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až g) a ods. 7; oprávnenie dodávať tovar, uskutočňovať stavebné práce, alebo poskytovať službu preukazuje vo vzťahu k tej časti predmetu zákazky alebo koncesie, na ktorú boli kapacity záujemcovi alebo uchádzačovi poskytnuté.
	3. Predpokladom splnenia podmienok účasti  je predloženie všetkých dokladov a dokumentov tak, ako je uvedené v oznámení o vyhlásení verejného obstarávania a v týchto SP.
	4. Členovia komisie budú vyhodnocovať splnenie podmienok účasti aplikovaním postupov uvedených v § 40 ZVO a § 152 ods. 4 ZVO.
	5. Skupina dodávateľov preukazuje splnenie podmienok účasti vo verejnom obstarávaní týkajúcich sa osobného postavenia za každého člena skupiny osobitne a splnenie podmienok účasti vo verejnom obstarávaní týkajúcich sa finančného a ekonomického postavenia a technickej spôsobilosti alebo odbornej spôsobilosti preukazuje spoločne. Oprávnenie dodávať tovar, uskutočňovať stavebné práce alebo poskytovať službu preukazuje člen skupiny len vo vzťahu k tej časti predmetu zákazky alebo koncesie, ktorú má zabezpečiť.
	6. V súlade s § 39 ZVO hospodársky subjekt môže predbežne nahradiť doklady na preukázanie splnenia podmienok účasti určené verejným obstarávateľom predložením jednotného európskeho dokumentu podľa § 39 ods. 1  ZVO.
	7. Jednotný európsky dokument pre verejné obstarávanie (JED) predstavuje na účely zákona č. 343/2015 Z. z. o verejnom obstarávaní a o zmene a doplnení niektorých zákonov v znení zákona č. 438/2015 Z. z. dokument, ktorým hospodársky subjekt môže predbežne nahradiť doklady na preukázanie splnenia podmienok účasti určené verejným obstarávateľom alebo obstarávateľom.
	8. JED obsahuje aktualizované vyhlásenie hospodárskeho subjektu, že:
* neexistuje dôvod na jeho vylúčenie,
* spĺňa objektívne a nediskriminačné pravidlá a kritériá výberu obmedzeného počtu záujemcov, ak verejný obstarávateľ alebo obstarávateľ obmedzil počet záujemcov,
* poskytne verejnému obstarávateľovi alebo obstarávateľovi na požiadanie doklady, ktoré nahradil Jednotným európskym dokumentom.
	1. Verejný obstarávateľ umožňuje vyplniť v časti IV. α Jednotného európskeho dokumentu  Globálny údaj pre všetky podmienky účasti, čím hospodársky subjekt preukáže, že spĺňa všetky požadované podmienky účasti uvedené v príslušnom oznámení alebo v súťažných podkladoch.
	2. Štandardný formulár pre JED sa ustanovuje vykonávacím nariadením Komisie EÚ 2016/7 (vydaným na základe splnomocňovacieho ustanovenia v smernici Európskeho parlamentu a Rady 2014/24/EÚ).
	3. Verejný obstarávateľ/obstarávateľ má možnosť, na zabezpečenie riadneho priebehu verejného obstarávania, kedykoľvek v priebehu postupu verejného obstarávania žiadať predloženie, či už všetkých dokladov alebo len niektorých, ktoré boli nahradené JED-om (minimálna lehota 5 pracovných dní).